upáryuparyāhavanī́yaṃ dhārayanti sā yā páriśiṣṭā parisrudbhávati tāmā́siñcati tā́ṃ vikṣárantīmúpatiṣṭhate pitr̥̄ṇāṃ sómavatāṃ tisŕ̥bhirr̥gbhíḥ pitr̥̄ṇā́m barhiṣádāṃ tisŕ̥bhirr̥gbhíḥ pitr̥̄ṇā́magniṣvāttā́nāṃ tisr̥bhirr̥gbhistadyádevámupatíṣṭhate yátra vai sóma índramatyápavata sa yátpitr̥̄nágachattrayā vaí pitárasténaivaìnametatsámardhayati kr̥tsnáṃ karoti tásmādevamúpatiṣṭhate